Държавен вестник, бр. 26, 2012 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  26 
Г л а в а  ч е т в ъ р т а
ПРИНУДИТЕЛНИ АДМИНИСТРАТИВНИ 
МЕРКИ
Временно отнемане на лиценза
Чл. 85. (1) Комисията прилага принудителна 
административна мярка – отнемане за срок 
от три до 6 месеца на издадения лиценз за 
организиране на хазартни игри или за дейност 
по чл. 1, т. 2 в следните случаи:
1. когато лицето по чл. 4 или по чл. 8, ал. 1, 
т. 1 има просрочени публични задължения в 
размер над 5000 лв. и не е представено обез­
печение в размер на главницата и лихвите; 
2. когато организаторът на хазартни игри 
възложи или извърши реклама извън допус­
тимото по чл. 10, ал. 2;
3. когато организаторът или негови служи­
тели не са оказали необходимото съдействие 
по чл. 20, ал. 1 на Комисията или на нейните 
служители при изпълнение на техните кон­
тролни функции;
4. когато организаторът извършва дейност 
в нарушение на чл. 34, ал. 1; 
5. когато организаторът на хазартни игри 
наруши правилата, утвърдени по чл. 22, ал. 1, 
т. 11;
6. когато извършена промяна на съдруж­
ник или акционер с квалифицирано участие, 
съответно вписани, заличени или обявени 
обстоятелства в търговския регистър, би 
представлявала пречка за издаване на лиценз;
7. когато организаторът на хазартни игри 
извърши промяна в типа игрално оборудване, 
включително джакпот система/и, съответ­
но – в комуникационното оборудване, без 
дадено разрешение по чл. 38;
8. когато организаторът на хазартни игри 
не изплати в определения срок печалба в 
размер над 5000 лв. на спечелил участник;
9. когато се използва игрално оборудване, 
за което не е внесен дължимият данък;
10. когато организаторът на хазартни игри 
допусне лице, пряко свързано с организирането 
на игрите в игрално казино, да осъществява 
дейността си, без да притежава необходимата 
квалификация или без да има сключен договор 
с дружеството-организатор;
11. когато производител или вносител 
продаде или отдаде под наем игрално обо­
рудване без трайно закрепена и/или четлива 
оригинална маркировка и когато процентът 
на възвръщаемост на игралния автомат е по-
малък от 80 на сто;
12. когато търговецът, осигуряващ сервиз­
на поддръжка, не попълни карта за сервиз и 
поддръжка или не постави фирмена пломба 
след приключване на сервиза.
(2) С решението за отнемане по ал. 1 Коми­
сията може да разпореди предприемането на 
действия за преустановяване на допуснатите 
нарушения и за отстраняване на вредните 
последици от тях, като определи и срок за 
извършването им.
(3) Лицето, на което лицензът е отнет вре­
менно, е длъжно в 7-дневен срок от получаване 
на съобщението за решението на Комисията 
да преустанови дейността си и да върне на 
Комисията удостоверението за издаден лиценз, 
за което се съставя протокол.
(4) След изтичането на срока за временното 
отнемане удостоверението за издаден лиценз 
се връща, ако срокът на лиценза не е изтекъл 
и лицето е изпълнило дадените от Комисията 
разпореждания по ал. 2.
Окончателно отнемане на лиценза
Чл. 86. (1) Комисията прилага принудителна 
административна мярка – окончателно отне­
мане на издадения лиценз за организиране на 
хазартни игри или за дейност по чл. 1, т. 2, 
в следните случаи:
1. при непредставяне на документите в срока 
по чл. 5, ал. 2 и/или в случай че представе­
ните документи не доказват извършването 
на инвестициите в пълен размер, посочен в 
чл. 5, ал. 1;
2. при промяна в обстоятелствата, водеща 
до неизпълнение на условията по чл. 7, ал. 1 
и по чл. 8;
3. при установяване, че организаторът на 
хазартни игри, облаган с данък по чл. 220, 
227 или 235 от Закона за корпоративното по­
доходно облагане, упражнява и друга дейност 
по Търговския закон;
4. при преобразуване на организатор, без 
да са спазени условията по чл. 39;
5. при установяване, че са представени 
неверни данни или документи с невярно 
съдържание, въз основа на които е издаден 
лицензът;
6. при продължаване на дейността след 
предаване на удостоверението за издаден 
лиценз по реда на чл. 40, ал. 1;
7. при неотстраняване в срока, определен в 
решението по чл. 85, ал. 2, на обстоятелство, 
което е било основание за временно отнемане 
на лиценза;
8. при прилагане за трети пореден път на 
организатора на принудителна администра­
тивна мярка по чл. 85;
9. при неизпълнение на изискването на 
чл. 44, ал. 1;
10. когато производител или вносител 
продаде или отдаде под наем на организатор 
на хазартни игри, получил лиценз по този 
закон, игрално оборудване, предназначено за 
експлоатация в страната, което не е утвърдено 
от Комисията по реда на чл. 22, ал. 1, т. 8;
11. когато организатор на хазартни игри 
използва за провеждане на хазартна игра би­
лети, фишове или други ценни книжа, които 
не са издадени по установения ред.